—
 лица, работещи в семейно предприятие (без възнаграждение) — лица, които помагат на друг член на семейството в управлението на стопанство или друг семеен бизнес, при условие че не се считат за служители, в смисъл че те може да не получават заплащане за работата си.
 —
 самостоятелно заето лице с персонал;
 —
 самостоятелно заето лице без персонал;
 —
 работник или служител;
 —
 лице, работещо в семейно предприятие (без възнаграждение);
 —
 не е посочено (1).
 —
 не е приложимо (2).
 Икономическа дейност на местната единица на основното работно място
 Променливата определя икономическия сектор или икономическата дейност на местната единица (предприятието), в която се намира основната работа на наетото лице, според категориите, определени в статистическата класификация на икономическите дейности (NACE (3) Rev. 2).
 Необходимата степен на детайлност (на ниво от 1, 2 или 3 цифри) е специфична за контекста на всяко събиране на микроданни:
 —
 NACE Rev. 2;
 —
 не е посочено (1).
 —
 не е приложимо (2).
 Професия на основното работно място
 Променливата определя длъжността на наетото лице на основната работа, класифицирана според категориите, определени в Международната стандартна класификация на длъжностите, версия 2008 г. (ISCO-08) (4).
 Необходимата степен на детайлност (на ниво от 2 или 4 цифри) е специфична за контекста на всяко събиране на микроданни:
 —
 ISCO-08;
 —
 не е посочено (1).
 —
 не е приложимо (2).
 Завършена образователна степен
 Завършената образователна степен на дадено лице е най-високото успешно завършено ниво по ISCED (Международна стандартна класификация на образованието, 2011 г. (5)). Успешното приключване на образователна програма се утвърждава с квалификация, която е официално призната от съответните национални образователни органи или е призната като еквивалент на друга квалификация на формалното образование. В държави, в които образователните програми, по-специално тези, които принадлежат към нива 1 и 2 по ISCED, не водят до придобиване на квалификация, вместо това могат да се използват критерият за пълно присъствие по време на програмата и обикновено получаването на достъп до по-висока образователна степен. При определянето на най-високата степен се вземат предвид както общото образование, така и професионалното образование.
 Понятието „успешно приключване на образователна програма“ обикновено отговаря на ситуация, при която ученик или студент посещава курсове или часове и получава окончателната акредитация, свързана с програмата за формално образование. Във връзка с това завършената образователна степен отговаря на най-високото успешно завършено ниво по скалата на ISCED.
 Завършената образователна степен се определя според ISCED.
 Категорията „не е приложимо“ следва да се използва за преброяване на статистически единици, които са част от съвкупността от източници на данни, за които обаче не се предоставя систематично информация за тази променлива (например в случай на лица под определена възраст).
 Степента на детайлност на информацията е специфична за контекста на всяко събиране на данни (по област). За всяка категория са посочени кодовете по ISCED-A, когато на една категория съответства един код. Допълнителни категории са определени за ситуации на непълна информация относно достъпа до висше образование или неговата насоченост във връзка с:
 Лицето няма формално образование или образованието му е под ISCED 1
 0
 ISCED 1 Начално образование
 1
 ISCED 2 Прогимназиално образование
 2
 ISCED 3